  Наталья Тетерина Туннэ, 2-тӥ гудырикошконэ, омыр десант войскоослэн кылдэмзы дырысен 88 ар тырмонэз пусъёнэз Ижкарын Ялан ӝуась тыл дорын митингысен кутскизы. Сӥё-дано ужрадэ пыриськисьёсты ӟечкылаз Удмуртиысь кивалтэтлэн тӧроез Ярослав Семёнов, со ачиз но омыр десант войскоосын служить кариз. Со сярысь Удмуртиысь тӧролэн но кивалтэтлэн пресс-службазы ивортэ. Улонысь куинь ар Омыр десант войскоослы сӥземын: одӥг но ӝыны ар срочной службаын Тулаын, одӥг но ӝыны ар сверхсрочнойын - Югославиын. Нарядъёс но, парашютэн тэтчанъёс но – ваньмыз вал Ярослав Семёнов, Удмуртиысь кивалтэтлэн тӧроезПремьер-министр верамъя, омыр десант войскоосы шедён понна со арми азьын парашютэн куинь пол тэтчем но анай-атайёсызлы ВДВ-ын служить карыны мылкыдзэ верам. Али но тросэзлэн пияшъёслэн «чагыр берет» нуллэмзы потэ. Но солы дасяськыны кулэ, шуиз Ярослав Семёнов. Ми пиосты армилы дасян бордын ужаськом, соос парашютэн тэтчаны мед быгатозы шуыса. Пияшъёслэн, кудъёсызлэн Омыр десант войскоосын служить каремзы потэ, луонлыксы мед луоз эскерыны, мар со сыӵе, шӧдыны, мар со ӝуждала, мар со одӥг но ӝыны секунд ӵоже эрико лобон Ярослав Семёнов, Удмуртиысь кивалтэтлэн тӧроезНимысьтыз тау карон кылъёс десант войскоосысь ветеранъёслы веразы. Огшоры улонын соос егитъёслы Атыкай музъемез гажан мылкыд пыӵатон ласянь бадӟым уж нуо. Омыр десант войскоослы сӥзем митинг 8 фото Митинге пыриськисьёс быремъёсты буре ваизы но Ялан ӝуась тыл доры сяськаос но гирлянда понӥзы. Озьы ик сяськаос нуизы интыосысь ожъёсын быремъёслы синпелет доры, Александровской шайвылэ бырем ожгарчиослэн-десантникъёслэн шайгуоссы вылэ. Праздниклы сӥзем ужрад десантникъёслэн парадэнызы азьланьтӥськиз. Туэ нырысьсэ Ижкарысь Киров нимо паркысь фан-зонаын омыр десант войскоослэн нуналзылы сӥзем шулдыръяськонъёс но спорт программа радъяськоз. Тегъёс: Ижкар Армия Удмуртия Мерлык  